ચાલ, આટલી પ્રસ્તાવના પછી હું મુદ્દાની વાત પર આવું. તું તો ડોક્ટર છે. બેટા, મારી તો ઇચ્છા તારી જીજીનું પણ દેહદાન કરવાની હતી, પણ એને મોહ હતો એની લાડકીના હાથે અગ્નિદાહ મેળવવાનો! એણે છેલ્લો શ્વાસ મૂકતાં એના મનની વાત કહી દીધી હતી! પાછળ બીજું કંઈ નહિ તો ચાલશે, પણ મારી ચિતાને મારી નંદુ જ આગ દે, એટલું જરૂર કરાવજો! તેં એની અંતિમ ઇચ્છાને માન આપી અગ્નિદાહ તો આપ્યો જ; ઉપરાંત આખેઆખું અંતિમધામ એના નામે ચડાવી દીધું, પાંચ લાખ જેવું માતબર દાન આપીને!